DEĊIŻJONI TAL-KUMMISSJONI
tat-3 ta’ Ġunju 2005
li temenda l-Appendiċi B għall-Anness IX ta’ l-Att ta’ l-Adeżjoni ta’ l-2003 fir-rigward ta’ ċerti stabbilimenti fis-setturi tal-laħam, tal-ħalib u tal-ħut fil-Litwanja
(innotifikata taħt dokument numru C(2005) 1633)
(Test b’rilevanza għaż-ŻEE)
(2005/421/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat l-Att ta’ Adeżjoni tar-Repubblika Ċeka, l-Estonja, Ċipru, il-Latvija, il-Litwanja, l-Ungerija, Malta, il-Polonja, is-Slovenja u is-Slovakkja (1), u b’mod partikolari l-Anness IX, Kapitolu 5, Taqsima B, Sub-taqsima I, paragrafu (d) tiegħu,
Billi:
(1)
Il-Litwanja ngħatat perjodi tranżitorji għal ċerti stabbilimenti mniżżla fl-Appendiċi B għall-Anness IX ta’ l-Att ta’ l-Adeżjoni ta’ l-2003.
(2)
L-Appendiċi B għall-Anness IX ta’ l-Att ta’ l-Adeżjoni ta’ l-2003 ġie emendat mid-Deċiżjonijiet tal-Kummissjoni 2004/472/KE (2) u 2004/473/KE (3).
(3)
Skond stqarrija uffiċjali mill-awtorità kompetenti Litwana, ċerti stabbilimenti fis-setturi tal-laħam, il-ħalib u l-ħut lestew il-proċess ta' aġġornament tagħhom u issa jikkonformaw għal kollox mal-Leġiżlazzjoni Komunitarja. Barra minn hekk, ċerti stabbilimenti waqfu joperaw.
(4)
L-Appendiċi B għall-Anness IX ta' l-Att ta' l-Adeżjoni ta' l-2003 għandu għalhekk jiġi emendat skond dan. Għall-finijiet ta’ ċarezza, dan għandu jiġi ssostitwit.
(5)
Il-Kumitat Permanenti dwar il-Katina Alimentari u Saħħet l-Annimali ġie infurmat dwar il-miżuri previsti f'din id-Deċiżjoni,
ADOTTAT DIN ID-DEĊIŻJONI:
Artikolu 1
L-Appendiċi B għall-Anness IX ta’ l-Att ta’ Adeżjoni ta’ l-2003 jiġi ssostitwit mit-test fl-Anness għal din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, nhar it-3 ta’ Ġunju 2005.